
1. Uvod

Prema zakonskim i podzakonskim  aktima koji reguliraju knjižničnu djelatnost, Općinska knjižnica Hrvatska sloga Gradac ( u daljnjem tekstu Knjižnica) u 2025.g. planira obavljati :
· redovite poslovne djelatnosti :
               - nabavu knjižne građe( 700-900)
               - stručnu obradu građe
               - smještaj građe
               - davanje na korištenje
               - vođenje dokumentacije o građi i korisnicima
               - tekuće pročišćavanje fonda
               - godišnji otpis
               - pružanje informacijskih usluga u okviru svoje  djelatnosti
               - razvoj i usavršavanje struke prema vlastitim mogućnostima
· održavanje online platformi: WEB, FB profil knjižnice, YT kanal
· pripremati i održavati aktivnosti bliske knjižničnoj djelatnosti u svrhu promicanja čitateljskih navika i knjižničnih usluga, odnosno stvaranja pouzdanog mjesta za kvalitetno provođenje slobodnog vremena u skladu s financijskim, tehničkim i kadrovskim mogućnostima :
                 - radionice za djecu i odrasle
                 - predavanja, edukacije, promocije, izložbe, radionice i dr.
· suradnja s odgojno-obrazovnim ustanovama, udrugama građana, te pojedincima i volonterima
· suradnja s medijima u cilju informiranja javnosti i promocije
·  stručna usavršavanja; formalna i neformalna
· u suradnji s osnivačem zajedničko planiranje i razvijanje  s ciljem rasta i  napretka knjižnične djelatnosti u zajednici
2. Prostor i oprema
U 2025.g. planiramo nastaviti s opremanjem prostora s policama, ormarićima, stolovima i stolicama  te ostalom potrebnom opremom kako bi osigurali nesmetan rad i  obavljanje djelatnosti te stvorili ugodno okruženje za boravak korisnika svih dobnih skupina. Posebno ističemo potrebu i plan za formiranje kutka za mlade u kojim bi istaknuli sadržaje privlačne mlađoj populaciji.

Također je potrebno osigurati police za literaturu na eng. jeziku koji se nameće kao potreba s obzirom na zahtjeve korisnika. 

Osim namještaja, ulazna vrata knjižnice bi trebalo zamijeniti je postojeća ne osiguravaju zaštitu od svih vremenskih nepogoda, naročito kiše kao i razne sitne popravke.

Opremanje će ovisiti o mogućem odobrenju sredstava od strane Ministarstva kulture i medija ( Program opremanja je prijavio osnivač- Općina Gradac) i financijskim mogućnostima Općine Gradac . 

3. Ustrojstvo
Knjižnica će svoju djelatnost obavljati kroz 3 odjela:

- odjel za odrasle (prizemlje- beletristika)

- odjel za djecu i mlade (prizemlje- sve)

- čitaonica/ tihi rad ( 1. kat, referentna, zavičajna i zbirka rariteta)

Odjel za odrasle obavljati će slijedeće poslove: 

· Rad s korisnicima ( učlanjivanje, pružanje informacija o građi u knjižnici, posuđivanje građe, upute o korištenju građe i zbirki, upotreba računala, stručna i tehnička obrada građe,  zaštita i smještaj građe te ostali knjižnični poslovi).

· Održavanje, objave i razvoj online platformi ( web i fb profil)

· Uspostava sustava naplate zakasnina. 

· Događanja uživo i/ ili online prema kalendaru događanja u cilju promocije čitanja, razvoja struke te vidljivosti knjižnice

Odjel za djecu:

- Redovni rad s korisnicima

- Događanja uživo ili online prema kalendaru događanja u cilju promocije čitanja, pismenosti,  razvoja znanja, vještina i socijalizacije djece.

Promocije o događanjima te izvještavanje javnosti o radu knjižnice u 2024.g. provodit ćemo putem online medija, web i fb stranice knjižnice te putem plakata i oglasne ploče.

4. Stručno osoblje
Knjižnica ima dvije stručne djelatnice: knjižničarka  Mandalena Sinković Pavlović, zaposlena  (Ugovor na određeno) na mjestu ravnateljice i knjižnična tehničarka ( Ugovor na neodređeno) Đurđica Ujdurović.

Za provođenje dodatnih programa, knjižnica će angažirati vanjske suradnike ovisno o mogućnostima.

Na poslovima čišćenja i održavanja higijene za prostor knjižnice zadužena je čistačica Općine Gradac čija je obaveza čišćenje 3h tjedno.

Za računovodstvene poslove Knjižnice odgovorno je računovodstvo Općine Gradac koje se obavlja kroz riznično poslovanje.

Stručna usavršavanja tijekom 2025.g odnositi  će se kao i dosada većinom na online edukacije i webinare koji odgovaraju potrebama knjižnice i struke te pohađanjima edukacija uživo prema financijskim mogućnostima.

5. Knjižnični fond i korisnici
5.1. Knjižnični fond
U 2025. .g. očekujemo prinos građe oko 700-900  jedinica što će uglavnom ovisiti o cijeni knjige te dostupnim financijskim sredstvima za programe nabave građe, a osim kupnjom vlastitim sredstvima knjige će se najvećim dijelom financirati bespovratnim sredstvima Ministarstva kulture i medija, dok će se putem dara i donacija ostvariti jedan manji dio nabave.

Nabava fonda odvijati će se prema planu nabave koji se temelji na potrebama fonda i potrebama korisnika(desiderata), tržišnim trendovima te preporukama struke i Standardima za narodne knjižnice. Zbog izostanka skladišnog prostora knjižnica  će ograničiti prihvat darova na građu  za kojom postoji interes ili se na bilo koji način tiče našeg zavičaja dok će se nepotrebna građa prosljeđivati dalje zainteresiranim subjektima odnosno pohraniti za potrebe besplatnih plažnih knjižnica..

5.2. Korisnici
U 2025. godini nastavljamo s različitim aktivnostima te programima s ciljem stvaranja nove publike i poticanja postojeće na aktivno korištenje. Cilj nam je s 11% stanovništva doći do minimalno 13%. Zbog važnosti čitanja od najranije dobi u 2025. planiramo uvesti novost besplatno članstvo za novorođenčad do 3.g. starosti čime bi razvijali svijest mladih roditelja na važnost čitanja od najranije dobi.

6. Kulturna, edukativna i zabavna događanja
U 2025. godini nastavljamo s dosadašnjim suradnjama od  Wikipedije i IRIM Croation Makers, , HPD Adrion, OŠ Gradac, DV Gradac/Drvenik, TZ Gradac, Zavičajni muzej, Udruga Radost Ploče, Crveni križ Makarska te ostalima udrugama, institucijama i pojedincima koja programski odgovaraju potrebama knjižnice ili doprinose primjerima pozitivnih društvenih promjena.

U 2025. g. planiramo ugostiti 5 autora/pisaca u cilju promocije čitanja i popularizaciji knjige, ovisno o financijskim mogućnostima Knjižnice te interesu javnosti i visini troškova.

Također planiramo ostvariti niz edukativnih radionica za odrasle u suradnji s vanjskim suradnicima kao i  osnivanje Čitateljskog kluba.
Program za djecu obogatiti ćemo s
- radionicama robotike, prema uvjetima i natječajima  IRIMa te mogućnostima drugih vanjskih suradnika.

- Aktivno uključenje u Nacionalnu kampanju za poticanje čitanja od najranije dobi "Čitaj mi" 

-Projekt Zelena knjižnica u organizaciji Društva bibliotekara Istre s ciljem edukacije javnosti i širenja svijesti o održivom društvu.

- Ostale aktivnosti i događanja u knjižnici odvijati će se prema potrebama i mogućnostima, a u skladu s kalendarom događanja.

Sva planirana događanja podliježu izmjenama i dopunama ukoliko to bude nužno za poslovanje.
Klasa: 612-04/25-01-02

Ur.broj: 2147/04–01-25-01

Gradac, 9. siječnja 2025.

                                                                                         Mandalena Sinković Pavlović, ravnateljica

Dostaviti:

1. Općina Gradac

2. Matična služba – GKMM

3. Pismohrana- Knjižnica

Planirana događanja u 2025.g.:
Siječanj:
-     Izložba reprodukcija vezivnog pokrova Božjeg groba u zagrebačkoj katedrali
-     Proglašenje najČitača 2024.                                                                                                  
Veljača:
· Uključivanje u nacionalnu kampanju „Čitaj mi“                                                                                      

· Obilježavanje Međunarodnog dana darivanja knjiga(14.2.)                                                                                            
Ožujak:
· Dan žena (8.3.) gostovanje/radionica                                                                                                          

· Svjetski dan poezije (21.3.) gostovanje               

· Uskrsna radionica za djecu                                                 
Travanj:                                                                                                                                                                                                                      
· Noć knjige ( 23. travanj)- program događanja      
· IRIM – radionice programiranja 

· Ćakulaonica                                            
Svibanj:
· Majčin dan (2. nedjelja u svibnju)/radionica 
· Gostovanje  
· IRIM- radionice programiranja 

· Ćakulaonica                                                                                                 
Lipanj:
· Svjetski dan okoliša i Svjetski dan oceana ( 5. i 8. lipnja) radionica    

· IRIM- radionice programiranja  

· Ćakulaonica     
Srpanj:   Mala baletna škola/ radionice za djecu
Kolovoz: Aktivnosti vezane uz plažne knjižnice
Rujan:
· Obilježavanje Svjetskog dana pismenosti          

· Gostovanje                                                
Listopad:
· Mjesec hrvatske knjige( 15.10.-15.11.)    
· Gostovanje                                                                       
Studeni:
· Mjesec hrvatske knjige (-15.11.)  - program događanja tijekom 30 dana                                                                         
· Dan hrvatskih knjižnica (11.11.)                                                                           
Prosinac:
· Adventske radionice                                                                                     
